
Asociaţia Avertisment (profilată pe apărarea drepturilor omului, consumatorilor, 
pacienţilor, proprietarilor, protecţia mediului) a transmis Prefecturii judeţului Cluj, 
în data de 15 decembrie 2023, o sesizare formulată în urma unei reclamaţii primite 
de la un grup de cetăţeni din satul Pâglișa comuna Dăbâca judeţul Cluj referitoare 
la activităţi ilicite ale patronului SC Escalada SRL, Mihai Horvat. Consilier local 

PSD în comuna cu pricina, Horvat este arendașul satului Pâglișa, în care 


exploatează sute de hectare de teren arabil , pe care cultivă cereale și furaje, și 
deţine o fermă cu circa 80 de bovine și o pensiune agroturistică. 


Abuzuri nenumărate și nesancţionate ale unui ciocoi PSD 


Consilierului afacerist i-au fost aduse mai multe acuze grave, majoritatea de natură 
infracțională: funcţionarea nelegală a fermei sale zootehnice și poluarea zonei 
învecinate cu mirosuri grele, pestilenţiale, generate de bălegarul vacilor; mutarea 
frauduloasă a indicatorului satului Pâglișa, pentru a se crea impresia că ferma este 
situată în extravilan și a se sustrage astfel de la aplicarea unor norme de protecţie a 
mediului, inclusiv de la obligativitatea obţinerii acordului scris al vecinilor; 
nerespectarea regimului crotalelor pentru animale; ocuparea și folosirea fără drept a 
unor terenuri, prin distrugerea semnelor de dosar; împiedicarea unui număr de opt 
proprietari să-și folosească terenurile deținute; folosirea fără drept a unei magazii 
aflate în administrarea primăriei; asfaltarea privilegiată de către primărie a drumului 
de acces la depozitul de furaje al fermei sale zootehnice. 


Reclamanţii au sesizat aspectele susmenţionate decidenţilor din Primăria comunei 
Dăbăca, respectiv primarului PNL și secretarului general unităţii administrativ- 
teritoriale, dar aceștia au tergiversat și au mușamalizat verificarea și soluționarea lor, 
motivându-le, în mod hilar și părtinitor, că „, domnul consilier Horvat are o altă 
poziţie”. Mai mult, secretarul general al comunei i-a luat în tărbacă că se pot adresa 
presei, lucru pe care l-au și făcut, la finele lunii decembrie 2023 fiind publicat 
articolul intitulat „Abuzuri grave ale noilor ciocoi ai satelor, cu voie de la primărie” în 
publicaţiile Cotidianul, Avertisment și Gazeta de Cluj. Secretarul comunei este o 
fostă avocată din Baroul Cluj, care nu a prea avut clienţi, motiv pentru care s-a 
angajat secretar general la primăria unei comune apropiate, Jucu, de unde a fost 
trimisă la plimbare după câteva luni, fiindcă n-o dădeau știința și experienţa afară 
din casă. 


Sesizare nesoluţionată de 100 de zile 


Pentru aceste motive, Asociaţia Avertisment a solicitat Prefecturii judeţului Cluj să 
efectueze, prin Corpul de control al prefectului, verificările de rigoare și să dispună 
măsurile necesare cu privire la aspectele de nelegalitate care sunt de competenţa 
acestei instituţii, iar referitor la celelalte aspecte, având în vedere că una din 
principalele atribuţii ale Instituţiei Prefectului este coordonarea instituțiilor 
deconcentrate pe plan local, să dispună sesizarea instituţiilor abilitate: Garda de 


Mediu, DSVSA. APIA, Inspectoratul Judeţean de Poliţie. Instituţia Prefectului-Judeţul 
Cluj nu a soluţionat până în prezent această sesizare, deși au trecut peste trei luni de 
la înregistrarea sa, fiind depășit cu peste două luni termenul legal de 30 de zile în 
care o instituţie publică trebuie să soluţioneze o petiție. 


Mai grav, ne-au parvenit informaţii și indicii că, în loc să efectueze controale 
inopinate, reprezentanţi ai Prefecturii, ai DSVSA și ai APIA ar fi avertizat persoana 
vizată de sesizare cu privire la nelegalitățile semnalate la adresa sa, iar aceasta a 
postat pe Facebook că s-ar fi întâlnit și s-ar fi înțeles cu reprezentanţi ai acestor 
instituţii la o manifestare publică organizată în comuna Apahida. Prefectura a 
transmis Asociaţiei Avertisment, în data de 18 ianuarie 2024, un răspuns lacunar că 
sesizarea excede competenţelor conferite prin lege acestei instituţii, motiv pentru 
care a fost redirecționată pentru obţinerea unui punct de vedere avizat instituțiilor 
cu atribuţii de control în domeniile vizate. Este un răspuns șmecheresc, total aiurea, 
pentru că Prefectura putea și trebuia să verifice majoritatea aspectelor sesizate prin 
Corpul de control al instituţiei, care are menirea să verifice rapid și temeinic astfel de 
sesizări. 


Asociaţia a revenit în data de 1 februarie cu altă petiție, în care a învederat că, având 
în vedere că a fost depășit substanţial termenul legal de soluţionare a sesizării și 
ţinând cont de multitudinea și gravitatea nelegalităţilor semnalate, care puteau fi 
verificate într-o zi, pe parcursul a câteva ore, intenţionează să formuleze plângere 
penală către Serviciul Teritorial Cluj Napoca al Direcţiei Naţionale Anticorupţie, 
împotriva reprezentanţilor legali ai Instituţiei Prefectului-Judeţul Cluj, sub aspectul 
săvârșirii infracţiunilor de abuz în serviciu, dacă funcţionarul public a obţinut pentru 
sine sau pentru altul un folos necuvenit și de favorizarea făptuitorului, și de 
favorizarea infractorului. Prefectura a revenit după aproape o lună, în 27 februarie, 
cu adrese la Direcţia Sanitar-Veterinară, Garda de Mediu și Primăria comunei 
Dăbăca cu solicitarea de a analiza dacă operatorul economic SC Escalada SRL își 
desfășoară activitatea în conformitate cu prevederile legale. Ciocoiul pesedist s-a 
lăudat în sat că a fost chemat la Prefectură și i s-a spus că va fi controlat cu o 
săptămână înainte, motiv pentru care, timp de o zi și o noapte, a adunat și a 
transportat gunoiul din fermă. 


* 


Activitate aproape zero la controlul legalităţii și la audienţe 

Solicitarea Prefecturii este de-a dreptul tâmpă în condiţiile în care prin sesizare au 
fost semnalate șapte aspecte nelegale, nu numai funcţionarea pe lângă lege a firmei 


consilierului Mihai Horvat. Cert este că Prefectura Cluj n-a fost în stare să 
soluţioneze în 100 de zile o sesizare care putea fi soluţionată într-o zi.. Din acest caz, 
transpar nu numai neștiința și neputinţa acestei instituţii care reprezintă Guvernul 
României pe plan local, ci și insubordonarea crasă a instituţiilor deconcentrate pe 
care le coordonează, respectiv a Direcţiei Sanitar-Veterinare și a Gărzii de Mediu. 
Impotenţa, neștiinţa și indolenţa Prefecturii judeţului Cluj sunt confirmate din plin și 
de alte aspecte legate de funcţionarea sau, mai bine zis, de nefuncţionarea sa. În 
cursul anului 2023, această prefectură nu a atacat în contencios administrativ, pentru 
motive de nelegalitate, niciun act emis de Consiliul Local al Municipiului Cluj Napoca 
sau de Consiliul Judeţean Cluj, care sunt patronate de nașul Emil Boc și de finul Alin 
Tișe. De asemenea, nua atacat niciun act al consiliilor municipale Dej, Gherla, 
Câmpia Turzii sau al Consiliului orășenesc Huedin. Toate aceste localități urbane sunt 
controlate de liberali, având primari și majorităţi PNL. 


Controlul legalității actelor administrative a devenit principala atribuţie a 
prefecturilor în ultimele două decenii. În cursul anului trecut, prefectura clujeană a 
atacat în contencios administrativ doar 14 hotărâri ale consiliilor locale și o dispoziţie 
de primar, îndrăznind să solicite anularea unui singur act al unui consiliu local mai 
acătării, respectiv o hotărâre a Consiliului Local Turda. La fel de lamentabilă a fost 
anul trecut și activitatea de audienţe și de soluţionare a petiţiilor. Într-un an întreg 
au fost acordate 27 de audienţe, respectiv circa două pe lună, de conducerea 
instituției, respectiv de prefect și doi subprefecţi. Tot într-un an întreg au fost 
soluționate 918 petiţii/sesizări ale cetăţenilor, respectiv 76 pe lună sau trei pe zi 
lucrătoare. Extrem puţin pentru o instituţie cu un aparat de specialitate constituit din 
51 de angajaţi. 


Amantlâcul bate competenţa 


Funcţia de prefect al judeţului Cluj este ocupată (nu și exercitată, după cum se vede) 
din decembrie 2021 de lrina Munteanu, care a fost anterior subprefect vreme de doi 
ani (tot pe degeaba). Doamna prefect este un produs al PNL-ului de rit nou, fiind 
promovată, conform surselor noastre, pe criterii de saltea ca celebrele amazoane ale 
liberalismului mioritic Alina Gorghiu, Raluca Turcan, Ana Paul Vass, Mara Mareș. De 
profesie asistent social (fiind absolventă a Facultăţii de Sociologie și Asistenţă 
Socială), a fost angajată la Primăria municipiului Turda unde a devenit pupila 
primarului liberal Dorin Logigan, care a promovat-o șefă a Direcţiei de Relaţii cu 
Publicul (sau, mai pompos, cu Comunitatea). Apoi a ajutat-o să divorţeze, fiind jurist 
de profesie, și a impus-o în funcţia de subprefect în ianuarie 2020, profitând de 


relaţia sa apropiată cu premierul Ludovic Orban și cu liderul judeţean al PNL Daniel 
Buda. După ce prefectul de-atunci Mircea Abrudean a fost promovat secretar 
general al Guvernului, ambiţioasa și ţâfnoasa lrinuca a fost desemnată prefect 
interimar, iar în decembrie 2021 a fost definitivată prefect al județului Cluj. 


Dacă Instituţia Prefectului a ajuns într-un asemenea hal de neștiință, neputinţă și 
indolenţă într-un oraș și judeţ de cinci stele, cum proslăvesc Clujul cei trei mari juriști 
și doctori în filozofie Emil Boc, Daniel Buda și Alin Tișe, vă daţi seama cum se 
prezintă în judeţele mai amărâte și mai îndepărtate. Acesta este rodul siluirii politice 
a acestei instituţii a administraţiei publice locale, care a devenit tot mai inutilă și ar 
trebui desființată complet. 


4Alin tise iciocoi psd irina munteanu 4mihai horvath 


prefectura cluj 4/Psd 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


lonuţ Pucheanu, un infractor prolific! De la vânzător de fier vechi la mătușa Tamara 
Infractorul Costel Alexe mai vrea un mandat la CJ lași. Nimeni nu fură mai bine ca liberalii! 
Exportăm mafie locală în Italia. Baronul de Călărași, lliuță Vasile, se pregătește să fugă din ţară 


Descinderi DNA la Consiliul Judeţean Călărași. Ar fi vizat președintele CJ, social-democratul Vasile 
lliuță 


Cartelul lui Ciolacu de la Loteria Română și Ăsta micu' de la Bancorex, salvatorul mafiei de 
escrocheriile directorului Andrei Valeriu: 10% partid și de stat 


comision pentru firmele lui Sebi Ghiţă din 
vânzarea de bilete 


Fraudă fiscală la TAROM! Cum fură Sorin Împăratul roșu de la Roșiori de Vede, Valerică 
Grindeanu și Bogdan Chiriţoiu banii Comisiei  Cîirciumaru: Hoţii inimaginabile în polul sărăciei! 
Europene 


Surpriză în Moldova? Maia Sandu ar pierde prezidenţialele într-un Tur II cu Igor Dodon/ Noul partid 
al lui llan Șor pe locul III (sondaj) 


Primarii migratori, ademeniţi cu bani de la guvern sau de la Consiliul Judeţean. Ciolacu: „Trebuie să 
ne asumăm'” 


Kremlinul folosește pentru prima oară termenul de război referitor la Ucraina / Dmitri Peskov: A 
început ca o operaţiune militară specială, dar a devenit război 


Avocat din Baroul lalomiţa şi alte două persoane, trimişi în judecată de DNA după ce ar fi promis 
unui inculpat că pot interveni la magistrați pentru a fi cercetat în libertate şi condamnat cu 
suspendare 


Recent Popular Comments 


Dan Tănasă (AUR): PSD și PNL vor să interzică TikTok, pentru că tineri votează AUR 


O 1 minut în urmă 


Guvernările PSD-pnl au distrus CFR Călători! O călătorie cu trenul între Cluj și București, 
zece ore. Viteza trenurilor din Polonia, dublă 


O 9 minute în urmă 


Baronul local PSD, Dragoș Benea, încă un ciuruc pe lista partidului comasat român la 
europarlamentare 


O 2 ore în urmă 


Mihail Neamţu: Bruxelles-ul, printr-o veritabilă lovitură anti-constituţională susținută de 
majoritatea mamelucilor români plasați în rol de europarlamentari, a anulat dreptul de 


veto 


O 3 ore în urmă 


Sclavie la Carrefour: Angajaţii pichetează sediul companiei 


O 3 ore în urmă 

